**פרקטיקום תשע"ט – התוכנית לניהול וישוב סכסוכים**

הפרקטיקום מחולק לשלושה חלקים:

1. **הפרקטיקום המעשי**

הפרקטיקום נועד לאפשר לסטודנטים לחוות התנסות בניהול ובישוב סכסוכים ברמה מעשית ויישומית. לסטודנטים תינתן אפשרות ליישם ידע תיאורטי הנלמד בקורסים השונים במסגרת ארגונים העוסקים בתחום תוך ליווי והדרכה מקצועית.

במסגרת הפרקטיקום הסטודנטים מקדישים 4-6 שעות שבועיות לארגון ונוסף על כך לומדים שעור שנתי בהיקף 4 נק"ז באוניברסיטה. משימות הפרקטיקום משתנות בהתאם לארגון, צרכיו ואפשרויות הלמידה שהוא מזמן עבור הסטודנט. המטרה היא לבחור משימה שתשרת את הארגון ומטרותיו, ותפתח בפני הסטודנט הזדמנות ללמידה משמעותית על האופן שבו קונפליקטים מתנהלים בפרקטיקה.

1. **המחקר המלווה**

בנוסף, המחקר המלווה לפרקטיקום מהווה 2 נק"ז מכלל התואר. מסגרת המחקר המלווה לפרקטיקום: מספר שעורי חובה בכל סמסטר + מפגשים אישיים. המחקר לא "מחליף" את העשייה בפרקטיקום אלא מעשיר אותה ומוסיף עליה.

1. **מבחן הגמר**

כל תואר שני לא מחקרי (ללא תזה) חייב שתהיה לו בחינת גמר לסיכום התואר. מבחן הגמר של התואר השני בניהול וישוב סכסוכים הוא הצגה בכנס סיכום הפרקטיקום של העשייה בפרקטיקום ושל המחקר המלווה (כמו שמקובל בכנסים אקדמיים) + הגשת תקציר מנהלים בהיקף 2-3 עמודים על עשיה זו + חוות דעת על עמיתים (הן בשנה הראשונה והן בשנה השניה) + כתיבת עבודת מחקר.

מבחן הגמר מהווה 15% מהציון הסופי בתואר.

**כותבי התזות בתוכנית לניהול וישוב סכסוכים מחוייבים אף הם במבחן גמר במתכונת של הצגת המחקר באמצעות פוסטר בתום השנה השניה (במסגרת כנס סיכום הפרקטיקום) וכתיבת חוות דעת על עמיתים הן בשנה הראשונה והן בשנה השניה. מסגרת זו מהווה 10% מציון התזה שלהם.**

**הארגונים אליהם אפשר להשתבץ:**

**מרכזי הגישור והדיאלוג בקהילה** – מצורפת חוברת עם המרכזים השונים. ניתן לבחור מרכז, ובהתאם לבחירה יתבצע החיבור עם הגורם המתאים.

1. **מרכז הגישור והדיאלוג "שיח בקהילה" – ערד** אשת קשר:שרון דלמן- רכזת גישור ודיאלוג בקהילה

**מי אנחנו?**

מרכז הגישור והדיאלוג הינו שרות המופעל על ידי היחידה לעבודה קהילתית במחלקה לשירותים חברתיים של עיריית ערד. במרכז אנו פועלים לחיזוק ובניית קהילות באמצעות תהליכים המעודדים סובלנות, הטמעת השפה הגישורית, הנחלת דרך חיים דיאלוגית ושינוי ההתייחסות לקונפליקטים ולאופן יישובם.

**תחומי פעילות המרכז:**

קהילה:

מתן שרותי גישור ויישוב סכסוכים.

ליווי קבוצות תושבים להקמת ועדי בתים, ועדי שכונות וקבוצות פעולה מסוגים שונים.

קיום הכשרות וליווי מבוגרים בשימוש בשפה גישורית לניהול ממשקים ופתרון קונפליקטים.

חינוך:

הטמעת שפה גישורית בכל מערכת החינוך (פורמלית ובלתי פורמלית) בערד. חשיפות ומפגשי למידה, בניית מערך קבוצות מגשרים בכל הגילאים.

**תחומים בהם סטודנטים מוזמנים לקחת חלק:**

עבודה עם בני נוער וילדים מגשרים: בניית מפגשי גישור, שעורי חינוך והדרכה, ליווי בני נוער בהדרכת ילדים מגשרים, בניית מערך פרסום והפעלתו.

ליווי דיירים בבניין משותף ביצירת דיאלוג במטרה להיטיב את החיים בבניין.

הקמת מערך חשיפה ותמיכה לגיל השלישי בנושא ניהול קונפליקטים.

1. **מרכז גישור קהילתי רמלה** אשת קשר – אריאלה, מנהלת מרכז הגישור

**בניית הסכמות לוועדי בתים, התחדשות עירונית**

תפקידי מרכז הגישור

בחירת מתחם, בהתייעצות עם אנשי הממסד הרלוונטיים. בבניינים אשר אין ועד בית.

- מרכז הגישור יפרסם  בכל בניין / רחוב הסבר קצר על הליך בניית ההסכמות

  (המיפוי מתחיל במיפוי צרכים אצל כל דייר בנפרד. בבניינים שאין ועד בית)

- מרכז הגישור יפרסם בבנין / ברחוב על תהליך בניית הסכמות בנושא התחדשות עירונית

- בבנין אשר אין ועד בית מרכז הגישור יכנס עם פעילים / מגשרים  למיפוי דירה,  דירה ובתום המיפוי יקיים אסיפת דיירים להעלאת הנושאים אשר עלו במיפוי לבחירת ועד בית לבניין לנושא התחדשות עירונית.

- מרכז הגישור יזמן את 2-3 נציגי ועדי הבתים שנבחרו ברחוב, בשכונה להכשרה בנושא  התחדשות עירונית והם אלו אשר יהפכו לשגרירי התחדשות עירונית ברחוב ובשכונה שלהם.

בהכשרה ייקחו חלק גם אנשי הממסד וזאת על מנת שיתנו מענה לשאלות/קשיים שיעלו תוך כדי ההכשרה.

- לגשר בין התושבים הדיירים בינם לבין עצמם, בתוך המשפחה וכדומה

בין התושבים  לבין : היזם, הממסד  וכדומה.

- מרכז הגישור יסייע בפתרון קונפליקטים לכל אורך הדרך.

- רב תרבותיות לאן? מה קורה לקהילתיות, לרב תרבותיות בתהליך שכזה.

**פיתוח נושא חדש במרכז : דיאלוג קהילתי רב תרבותי לקידום החיים המשותפים**

לאור המתחים שהתפתחו בחודשים האחרונים בעיר רמלה, המרכז מעוניין להמשיך ולהרחיב את תחום הדיאלוג הקהילתי

בתוכנית חדשה **"**דיאלוג קהילתי רב תרבותי לקידום החיים המשותפים" כשחברי הפורומים לוקחים בלתי נפרד בתוכנית זו. מן השטח עולה, כי בשכונות מסוימות קיימים קונפליקטים ואי הסכמות בין השכנים,

התושבים בשכונה על רקע המורכבות והאתגרים שעולים מחיי היום יום בשכונה רב תרבותית, אי הכרת וקבלת האחר ואלו גורמים לתחושות של ניכור וייאוש. מציאות זו, מביאה לעיתים להתפתחות

של רגשות שלילים, מעשי אלימות, חוסר שיתוף פעולה ועשייה ופגיעה באיכות חייהם של תושבי השכונה.

**מטרת הפרויקט:**

א.             חיזוק והעצמת מנהיגות קהילתית שכונתית רב תרבותית הפעולה בשיתוף הפעולה לצורך שיפור איכות חייהם.

ב.             הובלה והקמת צוותי פעולה שכונתיים רב תרבותיים שיפעלו להגברת הסובלנות, הפחת הניכור ושימוש בכלים של דיאלוג ובניית הסכמות לפתרון קונפליקטים בשכונה.

ג.              בניית שותפות עם גורמים עירוניים שיסייעו בקידום פעילות הפורומים כדוגמה שיטור קהילתי, מתנ"ס קהילתי ועוד.

**יעד:**

א.             הקמת קבוצת צוותי פעולה שכונתיים רב-תרבותיים.

ב.             כתיבת אבחון מצב שכונתי.

ג.              הכשרת הצוותים בדיאלוג ובשפה הגישורית ובניית תכנית פעולה שכונתית בהתאם לצרכים.

1. **מרכז גישור לוד** – אשת הקשר: נועה

העברת סדנאות לתלמידים או פעילים- למשל סדנת ניהול שיחות קשות או סדנת הקשבה; סיוע בתהליכי בניית הסכמות, כמתעדים/אוספי מידע או כמנחי קבוצות קטנות.

1. **עיר ללא אלימות**- איש הקשר: ד"ר ימית אלפסי, מנהלת תחום

 התכנית מכוונת לייצר בכל אחד מהיישובים בהם היא פועלת תשתיות יישוביות להתמודדות אפקטיבית עם תופעות האלימות. בין השאר, פועלת בכל אחד מתחומי היסוד ועדה עירונית הכוללת בתוכה נציגים מכלל הארגונים והגורמים הרלוונטיים בעיר (ועדת חינוך, ועדת אכיפה, ועדת פנאי, ועדת רווחה, ועדה עירונית). ועדה זו מאפשרת לחבר בין המאמצים של גורמים שונים ביישוב, עוקבת אחר נתונים ומידע מצטבר ומקדמת פתרונות קהילתיים נוספים.

**השתתפות תושבים במאמץ למניעת פשיעה**

התכנית פועלת להרחבת הערוצים להשתתפות של תושבים במאמץ למנוע פשיעה, להגביר תחושת ביטחון, לחזק את גורמי החוסן הקהילתיים ולהעניק תמיכה לקורבנות אלימות.

הסטודנטים שיבחרו במוקד זה יצטרפו למנהל עיר ללא אלימות ביישובים השונים וינסו לפתח יחד עם היישוב מיזמים לשילוב תושבים במאמץ.

דוגמא למיזמים בתחום הפועלים היום: סיירות הורים, סיירות סטודנטים, מתנדבים המלווים הסעות במועצות האזוריות, קווים חמים המאוישים על ידי מתנדבים, סיירות המלוות קשישים ב- 28 לחודש למשיכת הקצבה, שייחים מגשרים, הכשרת בלניות במקווה לזיהוי נשים נפגעות אלימות במשפחה, ועוד.

אחת מתכניות הדגל שפותחו במסגרת פרקטיקום של סטודנטית מאילת היא תכנית "מקום בילוי בטוח". במסגרת תכנית זו נבנה תו תקן למקום בילוי בטוח בשותפות עם בעלי פאבים, עירייה ומשטרה. התכנית מבוססת על הכשרות ייחודיות לברמנים ומלצריות במקומות הבילוי. כיום, התכנית הועתקה למקומות נוספים בארץ. סטודנטים יוכלו להוביל את הרחבתה ביישובים בהם הם יפעלו.

**הסטודנטים יתבקשו**: לאתר צורך מבוסס, להקים מערך לגיוס מתנדבים או קבוצות תושבים שיש להן עניין, לבנות תכנית הכשרה מתאימה למתנדבים, ללוות את הפעולה של המתנדבים ואת הערכת תוצאותיה.

**ניתוח ופתרון בעיות פשיעה בכלים קהילתיים**

בשנת 2017 החלה משטרת ישראל להגדיר בעבור כל יישוב בארץ שלוש תופעות מרכזיות הנתפסות כאיום או כפגיעה באיכות החיים ובביטחון האישי של התושבים. זיהוי הבעיות והאזורים בהן הן מתרכזות (פוליגונים) מתבצע באמצעות סקרים, נתונים המתקבלים במוקדי ה- 100 ובמוקדי ה- 106.

במרבית היישובים בארץ הצביעו הנתונים על מטרדי רעש, חסימות תנועה ואלימות בני נוער. לרוב זוהו הבעיות כמתרכזות בשכונות מסוימות, פארקים או מרכזי מסחר.

תחנות המשטרה מתבקשות להציע תכנית פעולה לטיפול בבעיה ולפעול לפיה.

עיר ללא אלימות, פיתחה מודל המאפשר ללמוד על הבעיה באמצעות תהליכים מעמיקים יותר: תצפיות, ראיונות עם תושבים, ניתוח של תגובות תושבים בפייסבוק ואמצעים נוספים. בהתבסס על הבנה מעמיקה יותר של טיב הבעיות, מורחבת התכנית המשטרתית וכוללת בתוכה פתרונות נוספים שמקורם בקהילה: מניעה מצבית ושינוי הסביבה הפיזית, הסברה, חיפוש אחר אלטרנטיבות לבני נוער הפוקדים את המתחם, חיבור של שירותים ושותפים נוספים, גיוס תושבים ועוד.

**הסטודנטים יתבקשו:** להצטרף לוועדה המורכבת ממפקד תחנת המשטרה, מנהל עיר ללא אלימות ביישוב ונציגי עירייה נוספים. הסטודנטים יסיירו במתחם כדי למפות צרכים ולזהות בעיות באמצעות אמצעים שאינם מצויים בידי המשטרה (שיחות עם שכנים ובני נוער, תצפיות), הסטודנטים ייקחו חלק בתכנון תכנית התערבות ובמדידת התכנית באמצעות מדדים נוספים מעבר לנתוני המשטרה.

ניתן לשבץ סטודנט/ים לכל ישוב בו קיימת התוכנית של עיר ללא אלימות. בחלק מהישובים ניתן יהיה לשבץ 2 סטודנטים.

1. **פותחים עתיד**

אנשי קשר
יערה לייטנר, מנהלת אזור מרכז- 052-6091498 )לוד, ירושלים, בני ברק ותל-אביב)

רויטל אללוף-מאליש, מנהלת אזור נגב מזרחי – 052-4824759 (באר שבע, דימונה, ירוחם, ערד ושגב-שלום)

הילה שרון, מנהלת אזור נגב מערבי – 052-6146082 (קריית גת, שדרות-לכיש, אופקים-מרחבים ושדות נגב)

דביר מצרי, מנהל תחום התנדבות ויוזמות קהילתיות – 0524-206081

**רקע על התכנית:**התכנית הוקמה בשנת 2006 במטרה לקדם ילדים ומשפחות במצבי סיכון המתגוררים בפריפריה הגיאוגרפית והחברתית של ישראל.

**חזונה של פותחים עתיד**:
להעניק לכל ילד ומשפחה בפריפריה הגיאוגרפית והחברתית של מדינה ישראל את הביטחון, ההזדמנויות השווה והכלים להצליח על ידי מימוש הפוטנציאל הייחודי הטמון בהם.

התוכנית יוצרת ומעודדת הזדמנויות לצמיחה והתפתחות תוך קיום תהליכים  להנגשת השירותים החברתיים והמשאבים הזמינים בקהילה, מעודדת את מעורבותה של המשפחה בתהליך השינוי ומעצימה את הורי הילדים דרך ליווי אישי וקבוצות העצמה במגוון נושאים כגון הורות, מיצוי זכויות והתנהלות כלכלית נבונה. כדי להעניק למוטביה תמיכה רחבה והזדמנויות רבות ככל האפשר, יוצרת התכנית שיתופי פעולה ענפים עם גורמי סיוע וארגונים מקומיים ולמעשה, רותמת את הקהילה כולה ליצירת סביבה חינוכית תומכת ומקדמת.

**איך אנחנו עושים זאת?**
באמצעות רעיון חדשני וייחודי לפותחים עתיד- מודל **ה"נאמן/ה**". כל נאמן/ה עובד/ת בצמוד ובמשרה מלאה עם 16 ילדים בסיכון בכיתות ב'-ח' ועם משפחותיהם מעצים ומלווה אותם בכל תחומי החיים: האישי, המשפחתי, הלימודי והחברתי.

**מטרות התוכנית**:
1. חיזוק ההערכה העצמית של הילד, תחושת המסוגלות העצמית שלו ופיתוח יכולותיו וכישרונותיו.
2. הנגשת שירותים חברתיים וקהילתיים.
3. יצירת סביבה חינוכית תומכת לילד בביה"ס.
4. חיזוק היכולות ההוריות ותרומה לצמיחת התא המשפחתי.

**אז איך אתם כסטודנטים משתלבים?**

-       על ידי יצירת קבוצות עניין משותף(הורים או ילדים) ליווי והנחייה לעבר השינוי.
   ליווי פרטני וקבוצתי של משפחות בנושאי מיצוי זכויות.

-       על ידי זיהוי נקודות חיכוך בבית הספר ועבודה יחד עם ההורים, הילדים והצוות החינוכי למציאת פתרון.

-       על ידי הנגשת שירותים חברתיים וכלליים הקיימים בעיר.

-       ועל ידי כל רעיון שתציעו- אנחנו פתוחים לרעיונות חדשים ומקוריים

1. **עמותת נגב בר-קיימא אשת קשר: בלהה גבעון** (סטודנט אחד או שניים לכל פרויקט)

**מטרות העמותה:**

**🗸** עידוד פעילויות למניעת הפגיעה בסביבה.

**🗸** תמיכה, השתתפות וסיוע לגופים, ארגונים ועמותות הפועלים למען שימור ותכנון נכון של משאביה .

**🗸** הגברת מודעות לנושאים סביבתיים בכלל ולאיכות הסביבה בנגב בפרט.

**🗸** גיבוש עקרונות לתכנון ופתוח בר-קיימא בנגב ויישומם, על ידי השפעה על מקבלי החלטות והציבור.

 **מטרות העמותה:**

 **🗸** עידוד פעילויות למניעת הפגיעה בסביבה.

**🗸**  תמיכה, השתתפות וסיוע לגופים, ארגונים ועמותות הפועלים למען שימור ותכנון נכון של משאביה .

 **🗸** הגברת מודעות לנושאים סביבתיים בכלל ולאיכות הסביבה בנגב בפרט.

 **🗸** גיבוש עקרונות לתכנון ופתוח בר-קיימא בנגב ויישומם על ידי השפעה על מקבלי החלטות והציבור.

עמותת נגב בר קיימא הוקמה בשנת 1998. במשך שנות קיומה הפכה העמותה לגורם מרכזי בנושאי סביבה בנגב והצליחה ליצוק תוכן חדש לפעילות הסביבתית המקובלת. השינוי אותו מחוללת העמותה ניכר היום ביישובים רבים בנגב וכולל מהפיכה של ממש בהתנהלותן הסביבתית של הרשויות המקומיות, בהנחלת ערכי הסביבה במערכות החינוך ובקרב הקהילות המקומיות. העמותה מבצעת מגוון רחב של פעילויות סביבתיות ולאורך זמן תוך יצירת שיתופי פעולה בין כל הגורמים הרלוונטיים להצלחת הפרויקטים אותם היא מקדמת, כאשר השמירה על עיקרון ההדברות והשקיפות הוא ערך מרכזי.

לעמותה ניסיון והצלחה רבה בפרויקטים חינוכיים וקהילתיים ברשויות, ביניהם ביישובים במגזר הבדואי וזאת במטרה להעצים בהם את המודעות הסביבתית. הדבר בא לידי ביטוי בהתנהלות הרשות, בתחומי התשתית (תכנון והקמת שכונות על פי עקרונות הבניה הירוקה), בקהילה ובכלל מערכת החינוך , הפעילות כוללת קורסים והשתלמויות לעובדי הרשות, לקהילה , העצמה קהילתית ופעילות מקיפה בכלל מערכת החינוך בתחום הסביבתי, לעמותה קשרים בינ"ל עם ארגוני סביבה באגן הים התיכון וארצות הבלקן, העמותה חברה באמנה למניעת המדבור, באמנה לפיתוח בר קיימא ועוד.

**הנושאים בהם אפשר לפעול אצלנו:**

**הפורומים לאחריות סביבתית וקיימות כמניע לשינוי אזרחי-קהילתי.**

הדברות, בניית הסכמות, שקיפות ואמון , פעילות בדרך אחרת, על מנת להשיג יחס שונה אל הסביבה ומשאביה ואל ציבור מקבלי השירות.

הפורומים מתקיימים עם מפעלי תעשייה בנאות חובב, במישור רותם ובסדום וכן עם ביטוח לאומי מי שבע. הפעילות הנדרשת היא מעורבות, מעקב, משוב או הקמת פורומים נוספים.

**פסולת ברשות הרבים - שינוי הרגלים בקרב תושבים.**

מעורבות והשתתפות בתהליך לשינוי אורח החיים של תושבי העיר למניעת השלכת פסולת ברשות הרבים בקרב תושבים (ילדים, נוער ומבוגרים).

סוגיות כמו מה הם הגורמים המעודדים שינוי בהתנהגות? כיצד מגיעים להטמעה ומה הם החסמים?.

**חינוך לשלום מקיים– בתי ספר בדואים ובתי ספר יהודים – חיבורים ופעילויות משותפות בנושא קיימות**

פעילות משותפת בין מערכות החינוך במגזר הבדואי ובבאר שבע מתוך מטרה לעידוד היכרות לאורח חיים משותף.

**המשך הקמת מרכז לגישור סביבתי**

1. מיפוי הגורמים הפוטנציאלים לשותפות
2. איתור קהל היעד
3. פרסום והפצה
4. טיפול בנושאים רלוונטיים
5. **מרכז חינוך לאפילפסיה**  **במרכז הרפואי סורוקה**. אשת הקשר: עו"ס גלית גרינברג  (1**-**2 סטודנטים)

המרכז לחינוך לאפילפסיה הפועל  במרכז הרפואי האוניברסיטאי סורוקה הינו מרכז ייחודי בארץ העוסק בהסברה על מחלת האפילפסיה ומציע תמיכה למאות /אלפי  הורים המתמודדים  עם מחלת ילדם ולמאות מבוגרים המתמודדים עם האפילפסיה שלהם: בארץ חיים למעלה מ-83,000 ילדים ומבוגרים עם אפילפסיה הנדרשים להתמודד לעיתים גם עם השלכותיה החברתיות, הנובעות מחוסר ידע.

בשנים האחרונות העברנו למעלה מ-**7,500 הרצאות** על מחלת האפילפסיה (מהי אפילפסיה, הסיבות לה, סוגי פרכוסים עיקריים, לימוד עזרה ראשונה ועוד) בכל רחבי הארץ. המרכז מציע גם **עזרה ותמיכה אישית** למשפחות עם ילד/מבוגר המתמודד עם אפילפסיה: לכל אחד מהם  יש את האפשרות להתקשר אלינו בכל שעה ביום לקבלת מענה ועצות, להיפגש עמנו, להכיר דרכנו אנשים נוספים המתמודדים עם האפילפסיה ועוד. כמו כן מתקיימים ביקורי מאושפזים וביקורי בית, ארגון ימי כייף ונופש לבני נוער עם אפילפסיה ומשפחות עם ילדים צעירים עם אפילפסיה ועוד. פרטים נוספים על פעילות המרכז ניתן לקרוא באתר המרכז באינטרנט.

 העבודה לסטודנט/ית:

מפגשים אישיים עם הורים לילדים עם אפילפסיה או חולי אפילפסיה מבוגרים בשלוש משפחות שיעסקו במודעות עצמית, העצמה, גישור ותקשורת בינאישית. מפגשים אלו יאפשרו להורים "להתאמן" לקראת מפגשים עם גורמים משמעותיים כמו צוות בית הספר של ההורים, ביטוח לאומי, רווחה, קופת חולים ועוד. עזרה לאותן משפחות בקשר עם גורמים אלו ומיצוי זכויותיהם. כמו כן יש מקום בסיוע בפרסום פעילות המרכז והעלאת המודעות למחלת האפילפסיה

הכישורים הדרושים: סקרנות, אמפטיה ונכונות לעשות שינוי למען  המתמודדים עם מחלה שכיחה (1 מכל 100 ילדים חולה באפילפסיה) שלא מרבים לדבר עליה גם בשנת 2018.

דרישות נוספות: אין. המרכז יגלה גמישות בכל מה שקשור לחלוקה השבועית של השעות הן מבחינת ימים והן מבחינת הקשר מול גלית.

1. **\*חדש\* פרקטיקה בניהול וישוב סכסוכים במשפחה** – אשת הקשר: עו"ד מרב מירון גורן טלפון – 052-3863424 (עד 5 סטודנטים)